Myrceugenia obtusa

Ti Myrceugenia obtusa, ammo pay a kas raran, ket ti kankanayon a berde a kayo nga endemiko iti Chile manipud iti Coquimbo aginggana iti Cautin (31 aginggana iti 38°S). Daytoy ket kangrunaan nga agtubo kadagiti pantar a bantay kadagiti nadam-eg a lugar.

 Deskripsion 
Daytoy ket maysa kankanayon a berde a bassit a kayo wenno bassit a mula nga agrukod aginggana iti 8 m (26 ft) iti katayag, maramarisdapo nga ukis ti kayo, dagiti baro a saringit ket maranalabbasit ken nadutdotan, agsumbangir ken nalalat dagiti bulong nga agraman iti intero a paraigid, ken eliptiko aginggana iti arinduyog ti sukog, timmirad, rungbeb ken maratimbukel nga apex. Dagiti bulong ket 1.3 cm iti kaatiddog ken 0.6-2.5 cm iti kaakaba, nangisit a berde iti ngato ken nakusnaw a berde iti baba, nalamuyot wenno nadutdotan bassit. Agraman dagiti kadagiti glandura a kasla dagiti tulnek.

Dagiti sabong ket hermaphrodite, bugbugtong ken axillary, dagiti 4 a sepalo a naidekket iti baba ken 4 nga awanan kadagiti petalo. Adu dagiti estambre: agdumadumada iti 90-190 ken 4–8 mm iti kaatiddog, ti estilo ket agarup a 5–7 mm iti kaatiddog. Ti bunga ket maratimbukel a berry, nangisit no maluom. Iti unegna ket agraman dagiti 3-4 sa bukel iti agarup a 4–5 mm iti kaatiddog.

 Panagmula ken usar 
Daytoy ket maimulmula akas maysa nga ornamental a kayo iti Chile.

 Dagiti akinruar a silpo 

obtusa
Kategoria:Endemiko a flora ti Chile
Kategoria:Kaykayo ti Chile